Ο **Κώστας Παρτασίδης** ήταν Ελληνοκύπριος συνδικαλιστής. Διετέλεσε Δήμαρχος Λεμεσού την περίοδο 1949-1950 και την περίοδο 1953-1962.

Βιογραφικά στοιχεία
-------------------

Ο Κώστας Παρτασίδης γεννήθηκε στην Επισκοπή Λεμεσού στις 19 Μαρτίου 1919. Φοίτησε στο Παγκύπριο Γυμνάσιο. Ακολούθως εργάστηκε ως ιδιωτικός υπάλληλος στην Αμμόχωστο. Παράλληλα ενδιαφέρθηκε για συνδικαλιστικά ζητήματα και ανέπτυξε ζωηρή δραστηριότητα.

Το 1938 έλαβε ενεργό μέρος στην κίνηση για την ίδρυση των πρώτων συντεχνιών Αμμοχώστου και ιδιαίτερα στην ίδρυση της συντεχνίας εργατοϋπαλήλων Αμμοχώστου, της οποίας υπήρξε γραμματέας.

Το 1940 εγκαταστάθηκε στη Λεμεσό. Συνέλαβε στην οργάνωση του συνδικαλιστικού κινήματος τοπικά και παγκύπρια. Μαζί με άλλους τέσσερις συνδικαλιστές πρωταγωνίστησε στη δημιουργία της ΠΣΕ – ΠΕΟ. Βρέθηκε στο προσκήνιο των εργατικών αγώνων (1940-1943).

Όταν ήδη μέλος του παράνομου Κομμουνιστικού Κόμματος Κύπρου, το 1941 συμμετείχε στο ιδρυτικό συνέδριο του ΑΚΕΛ. Ήταν από τα πρώτα μέλη του ΑΚΕΛ. Το 1943 εξελέγη βοηθός γενικός γραμματέας της κεντρικής επιτροπής του κόμματος. Επιπλέον, το 1943 εξελέγη δημοτικός σύμβουλος Λεμεσού.

Την περίοδο 1943-1946 πολέμησε εθελοντικά στο Κυπριακό Σύνταγμα του βρετανικού στρατού, μαζί με άλλα στελέχη του ΑΚΕΛ που στρατεύθηκαν μετά από απόφαση του κόμματος για αγώνα κατά του ναζισμού-φασισμού στον Β΄ Παγκόσμιο Πόλεμο. Εκπαιδεύτηκε ως αξιωματικός και υπηρέτησε κυρίως στη Μέση Ανατολή.

Το 1946, αφότου επέστρεψε στην Κύπρο, επανεξελέγη δημοτικός σύμβουλος Λεμεσού για τριετή θητεία έως το 1949. Το 1949 εξελέγη Δήμαρχος Λεμεσού. Το 1950 φυλακίστηκε από τους Άγγλους αποικιοκράτες μαζί με τα άλλα μέλη του Δημοτικού Συμβουλίου Λεμεσού διότι αρνήθηκαν να κατεβάσουν τη πινακίδα της *28ης Οκτωβρίου* και να αναρτήσουν αντί αυτής πινακίδα με το όνομα του Άγγλου κυβερνήτη Χέρμπερτ Ρίτσμοντ Πάλμερ σε μία εκ των οδών της πόλεως. Επιπρόσθετα, ο Κώστας Παρτασίδης είχε απολυθεί από δήμαρχος από τον κυβερνήτη, όπως και όλο το δημοτικό συμβούλιο. Αποφυλακίστηκαν μετά από παρέλευση ενός μηνός κατόπιν γενικής κατακραυγής και μαζικών κινητοποιήσεων διαμαρτυρίας. Στη θέση του δημάρχου και του δημοτικού συμβουλίου διορίστηκαν κυβερνητικοί υπάλληλοι.

Το 1953 επανεξελέγη Δήμαρχος Λεμεσού. Η θητεία του ολοκληρώθηκε στις 31 Δεκεμβρίου 1962, όταν εισήχθη το διοριστικό σύστημα των δημοτικών αρχών λόγων των δικοινοτικών διαφορών. Στη διάρκεια της δημαρχίας του ανέπτυξε εθνικοαπελευθερωτικό, κοινωνικό, αναπτυξιακό και πολιτιστικό έργο, συμβάλλοντας καθοριστικά στην αναμόρφωση της πόλης και της κοινωνίας της Λεμεσού. Επί δημαρχίας του, μεταξύ άλλων, δημιουργήθηκε ο Ζωολογικός Κήπος Λεμεσού (1956) και διοργανώθηκε η πρώτη Γιορτή του κρασιού (1961).

Τον Δεκέμβριο του 1955 συνελήφθη από τους Άγγλους μαζί με άλλα στελέχη του ΑΚΕΛ, το οποίο ετέθη τότε εκτός νόμου, και παρέμεινε πολιτικός κρατούμενος μέχρι τον Φεβρουάριο του 1957. Στη φυλακή υπέστη καρδιακό επεισόδιο αλλά οι Βρετανοί αρνήθηκαν όπως τύχει της κατάλληλης ιατρικής περίθαλψης. Το 1958 πήγε στην Αθήνα μαζί με άλλους δημάρχους για να διαβουλευτούν με τον Αρχιεπίσκοπο Μακάριο Γ΄, ο οποίος διέμενε προσωρινά εκεί.

Το 1959 μετέβη στο Λονδίνο ως μέλος συμβουλευτικής αντιπροσωπείας Κυπρίων που είχε συγκαλέσει ο Αρχιεπίσκοπος Μακάριος Γ΄ επί των συμφωνιών Ζυρίχης–Λονδίνου. Ο Κώστας Παρτασίδης είχε αντιταχθεί στην υπογραφή των συμφωνιών.

Επιπλέον, ήταν μέλος του Παγκόσμιου Συμβουλίου Ειρήνης και μέλος της γραμματείας του Παγκυπρίου Συμβουλίου Ειρήνης. Επίσης, διετέλεσε διευθυντής των εφημερίδων Χαραυγή και της εβδομαδιαίας *Δημοκρατία*. Ακόμη, διετέλεσε πρόεδρος της Λιμενικής Επιτροπής Λεμεσού.

Το 1959 τιμήθηκε με το Χρυσό Μετάλλιο Φρεντερίκ Ζολιό-Κιουρί για την ειρήνη, από το Παγκόσμιο Συμβούλιο Ειρήνης.

Ήταν νυμφευμένος με την Φρόσω Χατζημιχαήλ και είχε τρεις υιούς και μια κόρη. Απεβίωσε στις 30 Ιουλίου 1977.

Το 2015 το ΑΚΕΛ θεσμοθέτησε βραβείο προσφοράς Κώστα Παρτασίδη – Βάσου Παπαδόπουλου. Επιπρόσθετα, το 2019 διοργανώθηκαν εκδηλώσεις, από τον Δήμο Λεμεσού και την *Επιτροπής Εκδηλώσεων «Κώστας Παρτασίδης 100 χρόνια»,* για τα 100 χρόνια από τη γέννηση του Κώστα Παρτασίδη ενώ παρουσιάστηκε και το βιβλίο «Κώστας Παρτασίδης (1919-1977) ο Δήμαρχος, ο Αγωνιστής, ο Οραματιστής».

Παραπομπές
----------

1. ↑  «Πρώην Δημάρχοι». *www.limassolmunicipal.com.cy*. Δήμος Λεμεσού. Αρχειοθετήθηκε από το πρωτότυπο στις 27 Νοεμβρίου 2013. Ανακτήθηκε στις 27 Νοεμβρίου 2013.
2. 1 2 3 4 5 6 7 8 9 10 11 12 13 14 15 16 17 18 19 20  «Κώστας Παρτασίδης». Αρχειοθετήθηκε από το πρωτότυπο στις 27 Νοεμβρίου 2013. Ανακτήθηκε στις 27 Νοεμβρίου 2013.
3. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26  «ΚΩΣΤΑΣ ΠΑΡΤΑΣΙΔΗΣ (1919-1977)». *www.costaspartasides.com*. Αρχειοθετήθηκε από το πρωτότυπο στις 29 Ιουνίου 2020. Ανακτήθηκε στις 29 Ιουνίου 2020.
4. 1 2 3 4 5 6 7 8 9 10 11 12 13 14 15 16 17  «Παρτασίδης Κώστας». *www.polignosi.com*. Αρχειοθετήθηκε από το πρωτότυπο στις 29 Ιουνίου 2020. Ανακτήθηκε στις 29 Ιουνίου 2020.
5. ↑  Κολοκασίδης, Γιαννάκης (14 Φεβρουαρίου 2016). «90χρονα ΚΚΚ-ΑΚΕΛ - Η οδός «Σερ Χέρμπερτ Ρίτσμοντ Πάλμερ»». Αρχειοθετήθηκε από το πρωτότυπο στις 29 Ιουνίου 2020. Ανακτήθηκε στις 29 Ιουνίου 2020.
6. ↑  «Δημοτικές εκλογές 1953» (PDF). Αρχειοθετήθηκε από το πρωτότυπο (PDF) στις 29 Ιουνίου 2020. Ανακτήθηκε στις 29 Ιουνίου 2020.
7. ↑  «Η οδός «Σερ Χέρμπερτ Ρίτσμοντ Πάλμερ»». *dialogos.com.cy*. Αρχειοθετήθηκε από το πρωτότυπο στις 14 Φεβρουαρίου 2016. Ανακτήθηκε στις 2 Ιουλίου 2018.
8. ↑  «Ιστορικό ΖΚΛ». *limassolzoo.com*. Αρχειοθετήθηκε από το πρωτότυπο στις 29 Ιουνίου 2020. Ανακτήθηκε στις 29 Ιουνίου 2020.
9. ↑  Κολώτας, Τίτος (6 Σεπτεμβρίου 2012). «Γιορτή του Κρασιού: 51 χρόνια από τότε…». Αρχειοθετήθηκε από το πρωτότυπο στις 29 Ιουνίου 2020. Ανακτήθηκε στις 29 Ιουνίου 2020.
10. 1 2  Μενελάου, Ραφαηλία (13 Ιουνίου 2019). «Ανδρέας Χρίστου: Ο Κώστας Παρτασίδης ήταν η δυναμικότερη ηγετική μορφή της Λεμεσού του 20ου αιώνα». *www.elemesos.com*. Αρχειοθετήθηκε από το πρωτότυπο στις 29 Ιουνίου 2020. Ανακτήθηκε στις 29 Ιουνίου 2020.
11. ↑  «To ΑΚΕΛ καθιερώνει βραβείο Κώστα Παρτασίδη - Βάσου Παπαδόπουλου». 3 Φεβρουαρίου 2015. Αρχειοθετήθηκε από το πρωτότυπο στις 29 Ιουνίου 2020. Ανακτήθηκε στις 29 Ιουνίου 2020.
12. ↑  «Πέντε λεπτά με τον Βασίλη Παρτασίδη». Ο Φιλελεύθερος. 1 Ιουνίου 2019. Αρχειοθετήθηκε από το πρωτότυπο στις 29 Ιουνίου 2020. Ανακτήθηκε στις 29 Ιουνίου 2020.
13. ↑  «Κώστας Παρτασίδης: Ο οραματιστής και πρωτοπόρος, ο άνθρωπος που τον χαρακτήριζε η αποφασιστικότητα, η ευγένεια και το ήθος». 5 Μαΐου 2019. Αρχειοθετήθηκε από το πρωτότυπο στις 29 Ιουνίου 2020. Ανακτήθηκε στις 29 Ιουνίου 2020.
14. ↑  «Τη μνήμη του πρώην Δημάρχου Κώστα Παρτασίδη τίμησε η Λεμεσός». 5 Ιουνίου 2019. Αρχειοθετήθηκε από το πρωτότυπο στις 29 Ιουνίου 2020. Ανακτήθηκε στις 29 Ιουνίου 2020.

Πηγές
-----

* «ΚΩΣΤΑΣ ΠΑΡΤΑΣΙΔΗΣ (1919-1977)». *www.costaspartasides.com*. Αρχειοθετήθηκε από το πρωτότυπο στις 29 Ιουνίου 2020. Ανακτήθηκε στις 29 Ιουνίου 2020.
* «Κώστας Παρτασίδης». Αρχειοθετήθηκε από το πρωτότυπο στις 27 Νοεμβρίου 2013. Ανακτήθηκε στις 27 Νοεμβρίου 2013.
* «Κώστας Παρτασίδης (1949 - 1950 και 1953 - 1962)». *www.limassolmunicipal.com.cy*. Δήμος Λεμεσού. Αρχειοθετήθηκε από το πρωτότυπο στις 29 Ιουνίου 2020. Ανακτήθηκε στις 29 Ιουνίου 2020.
* «Παρτασίδης Κώστας». *www.polignosi.com*. Αρχειοθετήθηκε από το πρωτότυπο στις 29 Ιουνίου 2020. Ανακτήθηκε στις 29 Ιουνίου 2020.
* «Η Λεμεσός θυμάται και τιμά τον δήμαρχο των έργων» (PDF). Χαραυγή. 5 Μαΐου 2019. σελ. 12. Αρχειοθετήθηκε από το πρωτότυπο (PDF) στις 5 Μαΐου 2019. Ανακτήθηκε στις 5 Μαΐου 2019.

Εξωτερικοί σύνδεσμοι
--------------------

* Ιστοσελίδα Εκδηλώσεων «Κώστας Παρτασίδης 100 χρόνια» Αρχειοθετήθηκε 2020-06-29 στο Wayback Machine.

| Πολιτικά αξιώματα
 |
| --- |
| ΠροκάτοχοςΠλουτής Σέρβας | **Δήμαρχος Λεμεσού**Ιούνιος 1949 – Ιούνιος 1950 | ΔιάδοχοςΚυβερνητικοί υπάλληλοι |
| ΠροκάτοχοςΚυβερνητικοί υπάλληλοι | **Δήμαρχος Λεμεσού**Ιούνιος 1953 – 31 Δεκεμβρίου 1962 | ΔιάδοχοςΝίκος Παττίχης |

|  |  |  |  |
| --- | --- | --- | --- |
| 

| π • σ • ε
Δήμαρχοι Λεμεσού |
| --- |
|  |
| 
* Χριστόδουλος Καρύδης
* Ιωάννης Καραγεωργιάδης
* Δημοσθένης Χατζηπαύλου
* Χριστόδουλος Σώζος
* Μιχαήλ Ηρακλή Μιχαηλίδης
* Σπύρος Αραούζος
* Αλέκος Ζήνων
* Χριστόδουλος Χατζηπαύλου
* Πλουτής Σέρβας
* Κώστας Παρτασίδης
* Νίκος Παττίχης
* Γεώργιος Κατσουνωτός
* Φώτης Κολακίδης
* Αντώνης Χατζηπαύλου
* Δημήτρης Κοντίδης
* Ανδρέας Χρίστου
* Νίκος Νικολαΐδης
 |

 |